title: 2013 m. liepos 29 d. Komisijos įgyvendinimo reglamentas (ES) Nr. 730/2013 dėl tam tikrų išsamių apskaitos tvarkymo įgyvendinimo taisyklių, siekiant nustatyti žemės ūkio valdų pajamas

text:
30.7.2013

               LT

               Europos Sąjungos oficialusis leidinys

               L 203/6

         KOMISIJOS ĮGYVENDINIMO REGLAMENTAS (ES) Nr. 730/2013
   2013 m. liepos 29 d.
   dėl tam tikrų išsamių apskaitos tvarkymo įgyvendinimo taisyklių, siekiant nustatyti žemės ūkio valdų pajamas
   (kodifikuota redakcija)
   EUROPOS KOMISIJA,
   atsižvelgdama į sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1217/2009, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos bendrijoje (1), ypač į jo 7(2) ir 10(2) straipsnius,
   kadangi:

               (1)

               1983 m. liepos 13 d. Komisijos reglamentas (EEB) Nr. 1915/83 dėl tam tikrų išsamių apskaitos tvarkymo įgyvendinimo taisyklių, siekiant nustatyti žemės ūkio valdų pajamas (2) buvo [keletą kartų] iš esmės keičiamas (3). Dėl aiškumo ir racionalumo minėtas reglamentas turėtų būti kodifikuotas;

               (2)

               kasmet reikia sudaryti sutartį tarp kompetentingų institucijų, kurias paskiria kiekviena valstybė narė, ir apskaitos tarnybų, kurios nepriklauso administraciniam padaliniui, pagal kurią apskaitos tarnyba įsipareigoja vykdyti savo prievoles laikydamasi Sąjungos taisyklių; kadangi į šią sutartį turi įeiti nuostatos dėl minėtų Sąjungos taisyklių.

               (3)

               siekiant užtikrinti, kad duomenų tinklo rezultatai būtų teikiami kiekvienais metais maždaug tuo pat metu, kai Komisijai išsiunčiamos pirmosios ūkių ataskaitos, reikia apriboti apskaitinių metų pabaigos laikotarpį;

               (4)

               biudžeto tikslais ir siekiant palengvinti finansų valdymą didžiausias kiekvienos valstybės narės, kuriai bus mokama išmoka, ūkių ataskaitų skaičius turėtų būti apribotas iki 2009 m. gruodžio 18 d. Komisijos reglamento (ES) Nr. 1291/2009 dėl respondentinių valdų atrankos žemės ūkio valdų pajamoms nustatyti (4) priede nurodyto skaičiaus. Valstybėms narėms, kuriose yra daugiau nei vienas regionas, ūkių ataskaitų skaičius kiekviename regione, kuriam gali būti mokama išmoka, turėtų būti taikomas lankstumas, jeigu respondentinių valdų skaičius kiekvienai valstybei narei neviršija minėtame priede nurodyto skaičiaus;

               (5)

               jeigu per numatytą laikotarpį pateiktų kiekvieno regiono arba kiekvienos valstybės narės tinkamai užpildytų ūkių ataskaitų skaičius neviršija 80 % tam regionui arba valstybei narei nustatyto skaičiaus, tuomet standartinis mokestis už to regiono arba valstybės narės ūkių ataskaitas turėtų būti sumažintas;

               (6)

               ūkio ataskaitos turėtų būti atsiųstos per tokį laiką, kad apskaitos tarnybos, ryšių palaikymo įstaigos ir Komisija galėtų įvykdyti savo uždavinius;

               (7)

               ataskaitų siuntimo laikotarpis turėtų būti skaičiuojamas nuo apskaitinių metų, su kuriais jos susijusios, pabaigos;

               (8)

               ttinkamai užpildytoje ūkio ataskaitoje turi būti pateikti tikslūs užfiksuoti faktiniai duomenys pagal 2008 m. rugsėjo 3 d. Komisijos reglamentas (EB) Nr. 868/2008 dėl ūkio pelno ataskaitos formos, naudojamos privačių ūkių pajamoms nustatyti ir jų ekonominei veiklai analizuoti (5);

               (9)

               Komisijai reikia sumokėti standartinį mokestį už tinkamai užpildytas ir per nurodytą laikotarpį atsiųstas ūkio ataskaitas;

               (10)

               dėl bendro išlaidų didėjimo ir jo poveikio ūkio ataskaitų pildymo išlaidoms šį mokestį reikia nuolat tikslinti;

               (11)

               siekiant gerinti finansinių operacijų vykdymą pervedant standartinį mokestį, reikia priimti nuostatas dėl mokėjimo pavedimu;

               (12)

               Šiame reglamente numatytos priemonės atitinka Bendrijos ūkių apskaitos duomenų tinklo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Sutartyje, kuri nurodyta Reglamento (EB) Nr. 1217/2009 10 straipsnio 1 dalyje, pateikiami bent jau tie straipsniai, kurie nurodyti šio reglamento I priede.
   2 straipsnis
   Ataskaitiniai metai, kuriuos sudaro 12 vienas po kito einančių mėnesių, nurodyti Reglamento (EB) Nr. 868/2008 II priedo Ia punkte, baigiasi laikotarpiu tarp gruodžio 31 d. ir birželio 30 d. imtinai.
   3 straipsnis
   Ryšių palaikymo įstaiga Komisijai pateikia visas ūkių ataskaitas, parengtas pagal Reglamento (EB) Nr. 868/2008 nustatytą formą.
   Ūkių ataskaitos yra pateikiamos ne vėliau kaip per 12 mėnesių nuo ataskaitinių metų pabaigos.
   Ūkio ataskaitos laikytinos nusiųstomis Komisijai, kai duomenis įvedus į Komisijos duomenų įvesties ir kontrolės sistemą ir po to atlikus paskesnius kompiuterinius patikrinimus, ryšių palaikymo įstaiga patvirtina, kad duomenys yra parengti įkelti į Komisijos duomenų bazę.
   4 straipsnis
   Ūkio ataskaita yra tinkamai užpildyta, kai jos faktinis turinys tikslus ir joje pateikti apskaitos duomenys buvo užregistruoti ir yra pateikiami pagal Reglamento (EB) Nr. 868/2008 reikalavimus.
   5 straipsnis
   1.   Komisija sumoka atitinkamai valstybei narei standartinį mokestį už kiekvieną tinkamai užpildytą ūkio ataskaitą, atsiųstą per 3 straipsnyje nurodytą laikotarpį.
   2.   Bendras valstybės narės tinkamai užpildytų ir pateiktų ūkių ataskaitų, kurioms taikomas standartinis mokestis, skaičius negali viršyti viso respondentinių valdų skaičiaus, nustatyto tai valstybei narei Reglamento (ES) Nr. 1291/2009 priede.
   Valstybėms narėms, kuriose yra daugiau nei vienas regionas, tinkamai užpildytų ir pateiktų ūkių ataskaitų iš kiekvieno regiono, kuriam taikomas standartinis mokestis, skaičius gali būti iki 20 % didesnis, nei yra nustatyta tam regionui, jeigu visas tos valstybės narės tinkamai užpildytų ir pateiktų ūkių ataskaitų, kurioms taikomas standartinis mokestis, skaičius neviršija bendro skaičiaus, nustatyto tai valstybei narei Reglamento (ES) Nr. 1291/2009 priede.
   Jeigu tinkamai užpildytų ir pateiktų regiono arba valstybės narės ūkių ataskaitų skaičius neviršija 80 % tam regionui arba valstybei narei nustatyto respondentinių valdų skaičiaus, standartinis mokestis už to regiono arba valstybės narės ūkių ataskaitas sumažinamas 20 %.
   Jeigu ūkių ataskaitų skaičius yra per mažas ir atitinkamame regione ir valstybėje narėje, sumažinimas taikomas tik nacionaliniu lygiu.
   3.   Standartinis mokestis mokamas dviem įmokomis:

               a)

               dalinis mokėjimas mažinant įsiskolinimą, atitinkantis 50 % mokesčio, pervedamas kiekvienos valstybės narės ataskaitinių metų pradžioje už kiekvieną respondentinę valdą, nustatytą Reglamente (ES) Nr. 1291/2009,

               b)

               balansas, kuris apskaičiuojamas mokestį dauginant iš tinkamai užpildytų ir Komisijai nusiųstų ūkių ataskaitų skaičiaus ir atimant a dalyje minėtą pervedimą, kurį Komisija, gavusi ūkių ataskaitas, sumoka per šešis mėnesius.

         4.   Standartinio mokesčio dydis nustatomas Reglamento (ES) Nr. 1217/2009 18 straipsnio 2 dalyje nurodyta tvarka.
   6 straipsnis
   Reglamentas (EEB) Nr. 1915/83 panaikinamas.
   Nuorodos į panaikintą reglamentą laikomos nuorodomis į šį reglamentą, ir skaitomos pagal III priede pateiktą atitikmenų lentelę.
   7 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. liepos 29 d.

            Komisijos vardu

            Pirmininkas

         José Manuel BARROSO

      (1)  OL L 328, 2009 12 15, p. 27.

      (2)  OL L 190, 1983 7 14, p. 25.

      (3)  Žr. II priedą.

      (4)  OL L 347, 2009 12 24, p. 14.

      (5)  OL L 237, 2008 9 4, p. 18.

      I PRIEDAS

         Sutarties, nurodytos Reglamento (EB) Nr. 1217/2009 10 straipsnio 1 dalyje, sąlygos

      Į sutartis, sudarytas tarp valstybės narės paskirtos kompetentingos įstaigos ir apskaitos tarnybų, kurios nepriklauso administraciniam padaliniui ir kurios buvo parinktos pagal Reglamento (EB) Nr. 1217/2009 nuostatas, įtraukiamos bent jau šios tiesiogiai suformuluotos sąlygos, pagal kurias apskaitos tarnyba įsipareigoja:

                  —

                  užpildyti ūkių ataskaitas pagal Sąjungos taisykles,

                  —

                  pateikti ūkių ataskaitas per laiką, tinkamą pagal Sąjungos taisykles,

                  —

                  pateikti ryšių palaikymo įstaigai visą informaciją, kurios pastarajai gali prireikti vykdant savo pareigas,

                  —

                  neplatinti jokių individualių apskaitos duomenų ar kitos individualios informacijos, kurią ji gauna vykdydama savo pareigas, ar kitaip sužino per Ūkių apskaitos duomenų tinklą, taip pat įsipareigoja, kad visiems asmenims, kurie vykdo tokias užduotis, privalomi tie patys įsipareigojimai, ir kad ji imsis visų reikalingų priemonių kofidencialumui užtikrinti.

      II PRIEDAS

         Panaikinamas reglamentas su vėlesniais pakeitimais

                  Komisijos reglamentas (EEB) Nr. 1915/83

                  (OL L 190, 1983 7 14, p. 25.)

                  Komisijos reglamentas (EB) Nr. 1388/2004

                  (OL L 255, 2004 7 31, p. 5.)

                  Komisijos reglamentas (EB) Nr. 2204/2004

                  (OL L 374, 2004 12 22, p. 40.)

                  Komisijos reglamentas (EB) Nr. 1192/2005

                  (OL L 194, 2005 7 26, p. 3.)

      III PRIEDAS

         Atitikmenų lentelė

                  Reglamentas (EEB) Nr. 1915/1983

                  Šis reglamentas

                  1 ir 2 straipsniai

                  1 ir 2 straipsniai

                  3 straipsnio pirma pastraipa

                  3 straipsnio pirma pastraipa

                  3 straipsnio antra pastraipa

                  —

                  3 straipsnio trečia pastraipa

                  3 straipsnio antra pastraipa

                  3 straipsnio ketvirta pastraipa

                  3 straipsnio trečia pastraipa

                  4 straipsnio įžanginė frazė

                  4 straipsnis

                  4 straipsnio pirma įtrauka

                  4 straipsnis

                  4 straipsnio antra įtrauka

                  4 straipsnis

                  5 straipsnio 1 dalis

                  5 straipsnio 1 dalis

                  5 straipsnio 1a dalies pirma ir antra pastraipos

                  5 straipsnio 2 dalies pirma ir antra pastraipos

                  5 straipsnio 1a dalies trečios pastraipos įžanginė frazė

                  5 straipsnio 2 dalies trečia pastraipa

                  5 straipsnio 1a dalies trečios pastraipos pirma ir antra įtraukos

                  —

                  5 straipsnio 1a dalies ketvirta pastraipa

                  5 straipsnio 2 dalies ketvirta pastraipa

                  5 straipsnio 1a dalies penkta pastraipa

                  —

                  5 straipsnio 2 dalies įžanginė frazė

                  5 straipsnio 3 dalies įžanginė frazė

                  5 straipsnio 2 dalies pirma įtrauka

                  5 straipsnio 3 dalies a punktas

                  5 straipsnio 2 dalies antra įtrauka

                  5 straipsnio 3 dalies b punktas

                  5 straipsnio 3 dalis

                  5 straipsnio 4 dalis

                  —

                  6 straipsnis

                  6 straipsnio pirma pastraipa

                  7 straipsnis

                  6 straipsnio antra ir trečia pastraipos

                  —

                  Priedas

                  I priedas

                  —

                  II priedas

                  —

                  III priedas


title: 2011 m. lapkričio 15 d. Komisijos įgyvendinimo reglamentas (ES) Nr. 1166/2011, kuriuo iš dalies keičiamos įgyvendinimo Reglamento (ES) Nr. 971/2011 nustatytos kai kurių cukraus sektoriaus produktų tipinės kainos ir papildomi importo muitai 2011/12 prekybos metais

text:
16.11.2011

               LT

               Europos Sąjungos oficialusis leidinys

               L 297/59

         KOMISIJOS ĮGYVENDINIMO REGLAMENTAS (ES) Nr. 1166/2011
   2011 m. lapkričio 15 d.
   kuriuo iš dalies keičiamos įgyvendinimo Reglamento (ES) Nr. 971/2011 nustatytos kai kurių cukraus sektoriaus produktų tipinės kainos ir papildomi importo muitai 2011/12 prekybos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. birželio 30 d. Komisijos reglamentą (EB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 36 straipsnio, 2 dalies antros pastraipos antrąjį sakinį,
   kadangi:

               (1)

               tipinės kainos ir papildomų importo muitų dydžiai, taikytini baltajam cukrui, žaliaviniam cukrui ir kai kuriems sirupams 2011/12 prekybos metams buvo nustatyti Komisijos įgyvendinimo reglamento (ES) Nr. 971/2011 (3). Šios kainos ir muitų dydžiai buvo paskutinį kartą pakeisti Komisijos įgyvendinimo reglamentu (ES) Nr. 1163/2011 (4);

               (2)

               šiuo metu Komisijos turimi duomenys rodo, kad reikia iš dalies pakeisti minėtus dydžius pagal Reglamente (EB) Nr. 951/2006 nustatytas taisykles ir nuostatas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 951/2006 36 straipsnyje išvardytiems produktams taikomos tipinės kainos ir papildomi importo muitai 2011/12 prekybos metams, numatyti įgyvendinimo Reglamento (ES) Nr. 971/2011, yra iš dalies pakeičiami ir nurodomi šio reglamento priede.
   2 straipsnis
   Šis reglamentas įsigalioja 2011 m. lapkričio 16 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 15 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      (3)  OL L 254, 2011 9 30, p. 12.

      (4)  OL L 296, 2011 11 15, p. 33.

      PRIEDAS

         Iš dalies pakeisti baltojo cukraus, žaliavinio cukraus ir produktų, kurių KN kodas yra 1702 90 95, tipinių kainų ir papildomų importo muitų dydžiai, taikomi nuo 2011 m. lapkričio 16 d.

                  (EUR)

                  KN kodas

                  Tipinė kaina už 100 kg neto atitinkamo produkto

                  Papildomas muitas už 100 kg neto atitinkamo produkto

                  1701 11 10 (1)

                  41,78

                  0,00

                  1701 11 90 (1)

                  41,78

                  2,37

                  1701 12 10 (1)

                  41,78

                  0,00

                  1701 12 90 (1)

                  41,78

                  2,07

                  1701 91 00 (2)

                  47,87

                  3,11

                  1701 99 10 (2)

                  47,87

                  0,00

                  1701 99 90 (2)

                  47,87

                  0,00

                  1702 90 95 (3)

                  0,48

                  0,23

         (1)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo III dalyje.

         (2)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo II dalyje.

         (3)  Nustatoma už kiekvieną proc. sacharozės kiekio.


title: 2013 m. liepos 4 d. Komisijos įgyvendinimo reglamentas (ES) Nr. 643/2013 dėl leidimo mėlynąjį patentuotą V naudoti kaip nemaistinių gyvūnų pašarų priedą, kuriuo keičiamas Reglamentas (EB) Nr. 358/2005  Tekstas svarbus EEE

text:
5.7.2013

               LT

               Europos Sąjungos oficialusis leidinys

               L 186/7

         KOMISIJOS ĮGYVENDINIMO REGLAMENTAS (ES) Nr. 643/2013
   2013 m. liepos 4 d.
   dėl leidimo mėlynąjį patentuotą V naudoti kaip nemaistinių gyvūnų pašarų priedą, kuriuo keičiamas Reglamentas (EB) Nr. 358/2005
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje nurodyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2);

               (2)

               Komisijos direktyva 74/181/EEB (3) suteiktas neterminuotas leidimas naudoti mėlynąjį patentuotą V pagal Direktyvą 70/524/EEB kaip visų rūšių gyvūnams skirtą tam tikrų pašarinių žaliavų priedą bei kačių ir šunų pašaruose, o Komisijos reglamentu (EB) 358/2005 (4) – grūdus lesančių dekoratyvinių paukščių ir smulkių graužikų pašaruose. Vėliau, vadovaujantis Reglamento (EB) Nr. 1831/2003 10 straipsnio 1 dalimi, šis produktas įtrauktas į Europos Sąjungos pašarų priedų registrą kaip esamas produktas;

               (3)

               vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateikti penki prašymai iš naujo įvertinti mėlynąjį patentuotą V kaip šunų, kačių ir kitų nemaistinių gyvūnų pašarų priedą ir priskirti jį priedų kategorijai „jusliniai priedai.“ Kartu su prašymais buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (4)

               Europos maisto saugos tarnyba (toliau – Tarnyba) 2013 m. sausio 31 d. nuomonėje (5) padarė išvadą, kad siūlomomis naudojimo sąlygomis pašaruose naudojamas mėlynasis patentuotas V nedaro nepageidaujamo poveikio gyvūnų sveikatai ar aplinkai. Tarnyba nemano, kad reikėtų nustatyti konkrečius stebėjimo po pateikimo rinkai reikalavimus. Tarnyba taip pat padarė išvadą, kad jei bus imtasi tinkamų apsaugos priemonių, jokių saugos problemų nekils. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

               (5)

               mėlynojo patentuoto V vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą medžiagą;

               (6)

               Reglamentu (EB) Nr. 1831/2003 suteikiamas naujas leidimas, todėl Reglamentas (EB) Nr. 358/2005 turėtų būti atitinkamai iš dalies pakeistas;

               (7)

               kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga numatyti pereinamąjį laikotarpį turimoms priedų, premiksų ir kombinuotųjų pašarų, kuriuose yra šio preparato, atsargoms sunaudoti, kaip nustatyta Direktyva 74/181/EEB ir Reglamentu (EB) Nr. 358/2005;

               (8)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Priede nurodytą medžiagą, priklausančią juslinių priedų kategorijai ir dažiklių, medžiagų, kurios nuspalvina pašarus arba atstato jų spalvą, funkcinei grupei, leidžiama naudoti tame priede nustatytomis sąlygomis kaip gyvūnų pašarų priedą.
   2 straipsnis
   Reglamento (EB) Nr. 358/2005 II priede E 131 eilutės įrašas išbraukiamas.
   3 straipsnis
   Priede nurodytą medžiagą ir pašarus, kurių sudėtyje yra šios medžiagos ir kurie buvo pagaminti ir paženklinti prieš 2015 m. liepos 25 d. laikantis taisyklių, taikytų iki 2013 m. liepos 25 d., galima toliau pateikti rinkai ir naudoti, kol nepasibaigs turimos atsargos.
   4 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. liepos 4 d.

            Komisijos vardu

            Pirmininkas

         José Manuel BARROSO

      (1)  OL L 268, 2003 10 18, p. 29.

      (2)  OL L 270, 1970 12 14, p. 1.

      (3)  OL L 94, 1974 4 4, p. 16.

      (4)  OL L 57, 2005 3 3, p. 3.

      (5)  EFSA leidinys 2013 m.; 11(3):3108.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  kiekis mg/kg visaverčio pašaro, kurio drėgnis yra 12 %

                     Juslinių priedų kategorija. Funkcinė grupė: dažikliai, medžiagos, kurios nuspalvina pašarus arba atstato jų spalvą

                  2a131

                  —

                  Mėlynasis patentuotas V

                                 Veiklioji medžiaga

                              Mėlynasis patentuotas V

                                 Veikliosios medžiagos apibūdinimas

                              Pavadinimas: kalcio arba natrio junginys [4-(α-(4-dietilaminofenil)-5-hidroksi-2,4-disulfofenil-metiliden) 2,5-cikloheksadien-1-iliden] dietilamonio hydroksido cviterjonas ir papildomi dažikliai kartu su natrio chloridu ir (arba) natrio sulfatu ir (arba) kalcio sulfatu kaip pagrindiniais nedažytais komponentais. Taip pat leidžiama naudoti kalio druską.

                                 Priedo sudėtis

                              Grynumo kriterijus: ne mažiau kaip 90 % visų dažiklių, apskaičiuotų kaip natrio, kalcio arba kalio druskos.
                              Leukobazė: ne daugiau kaip 1,0 %

                                 Analizės metodas
                                  (1)

                                          —

                                          Mėlynojo patentuoto V bendram dažiklių kiekiui pašarų priede ir pašaruose nustatyti: spektrofotometrijos metodas, kai bangos ilgis 638 nm (JECFA monografijos Nr. 1 (4 tomas), Komisijos direktyva 2008/128/EB (2) rekomenduotas metodas).

                  Visi nemaistiniai gyvūnai

                  —

                  —

                  250

                  Naudotojų sauga: tvarkant produktą reikia dėvėti kvėpavimo takų apsaugos priemones, saugos akinius ir pirštines.

                  2023 m. liepos 25 d.

         (1)  Išsamų analizės metodų aprašymą galima rasti etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx.

         (2)  OL L 6, 2009 1 10, p. 20.


title: 2014 m. liepos 31 d. Komisijos įgyvendinimo reglamentas (ES) Nr. 839/2014, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [ Горнооряховски суджук ( Gornooryahovski Sudzhuk ) (SGN)]

text:
2.8.2014

               LT

               Europos Sąjungos oficialusis leidinys

               L 231/1

         KOMISIJOS ĮGYVENDINIMO REGLAMENTAS (ES) Nr. 839/2014
   2014 m. liepos 31 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Горнооряховски суджук (Gornooryahovski Sudzhuk) (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Bulagarijos pateiktą saugomos kilmės vietos nuorodos Горнооряховски суджук (Gornooryahovski Sudzhuk), kuri įregistruota Komisijos reglamentu (ES) Nr. 1370/2011 (2), specifikacijos pakeitimo paraišką;

               (2)

               pagal Reglamento (ES) Nr. 1151/2012 53 straipsnio 2 dalies nuostatas šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo Горнооряховски суджук (Gornooryahovski Sudzhuk) (SGN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos 31 d.

            Komisijos vardu

            Pirmininko pavedimu

         Ferdinando NELLI FEROCI

            Komisijos narys

      (1)  OL L 343, 2012 12 14, p. 1.

      (2)  2011 m. gruodžio 21 d. Komisijos įgyvendinimo reglamentas (ES) Nr. 1370/2011, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Горнооряховски суджук (Gornooryahovski sudzhuk) (SGN)] (OL L 341, 2011 12 22, p. 39).

      (3)  OL C 75, 2014 3 14, p. 9.


title: 2014 m. rugsėjo 18 d. Komisijos įgyvendinimo reglamentas (ES) Nr. 983/2014, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
19.9.2014

               LT

               Europos Sąjungos oficialusis leidinys

               L 277/1

         KOMISIJOS ĮGYVENDINIMO REGLAMENTAS (ES) Nr. 983/2014
   2014 m. rugsėjo 18 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugsėjo 18 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MK

                  52,3

                  TR

                  84,0

                  XS

                  82,8

                  ZZ

                  73,0

                  0707 00 05

                  MK

                  34,4

                  TR

                  107,9

                  ZZ

                  71,2

                  0709 93 10

                  TR

                  120,2

                  ZZ

                  120,2

                  0805 50 10

                  AR

                  136,1

                  CL

                  173,6

                  IL

                  155,5

                  UY

                  112,2

                  ZA

                  140,8

                  ZZ

                  143,6

                  0806 10 10

                  AR

                  128,7

                  BR

                  172,3

                  EG

                  160,1

                  MK

                  33,9

                  TR

                  115,2

                  ZZ

                  122,0

                  0808 10 80

                  AR

                  262,7

                  BA

                  49,3

                  BR

                  65,7

                  CL

                  146,3

                  NZ

                  124,8

                  US

                  129,4

                  ZA

                  125,8

                  ZZ

                  129,1

                  0808 30 90

                  AR

                  217,1

                  CL

                  231,7

                  CN

                  109,8

                  TR

                  123,9

                  ZZ

                  170,6

                  0809 30

                  TR

                  126,8

                  ZZ

                  126,8

                  0809 40 05

                  MK

                  20,2

                  ZZ

                  20,2

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2016 m. kovo 21 d. Komisijos įgyvendinimo reglamentas (ES) 2016/415, kuriuo atšaukiamas dviejų eksportuojančių gamintojų įsipareigojimų priėmimas ir panaikinamas Sprendimas 2008/577/EB, kuriuo priimami įsipareigojimai, susiję su antidempingo tyrimu dėl importuojamo Rusijos kilmės amonio nitrato

text:
22.3.2016

               LT

               Europos Sąjungos oficialusis leidinys

               L 75/10

         KOMISIJOS ĮGYVENDINIMO REGLAMENTAS (ES) 2016/415
   2016 m. kovo 21 d.
   kuriuo atšaukiamas dviejų eksportuojančių gamintojų įsipareigojimų priėmimas ir panaikinamas Sprendimas 2008/577/EB, kuriuo priimami įsipareigojimai, susiję su antidempingo tyrimu dėl importuojamo Rusijos kilmės amonio nitrato
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 8 straipsnį,
   informuodama valstybes nares,
   kadangi:
   A.   GALIOJANČIOS PRIEMONĖS

               (1)

               Reglamentu (EB) Nr. 2022/95 (2) Taryba nustatė galutinį antidempingo muitą importuojamam Rusijos kilmės amonio nitratui. Atlikus priemonių taikymo pabaigos ir tarpinę peržiūrą Reglamentu (EB) Nr. 658/2002 (3) Taryba importuojamam Rusijos kilmės amonio nitratui nustatė galutinį antidempingo muitą. Atlikus kitą priemonių taikymo pabaigos ir tarpinę peržiūrą Reglamentu (EB) Nr. 661/2008 (4) Taryba importuojamam Rusijos kilmės amonio nitratui nustatė galutinį antidempingo muitą. Atlikus dar vieną priemonių taikymo pabaigos peržiūrą Įgyvendinimo reglamentu (ES) Nr. 999/2014 (5) Komisija importuojamam Rusijos kilmės amonio nitratui nustatė galutinį antidempingo muitą.

               (2)

               Komisija Sprendimu 2008/577/EB (6) (toliau – Sprendimas) priėmė, inter alia, Rusijos gamintojų „JSC Acron“ ir „JSC Dorogobuzh“, kontroliuojančiosios bendrovės „Acron“ narių (toliau bendrai vadinama „Acron“), įsipareigojimą dėl kainos (toliau – įsipareigojimas), taikomą importuojamam, šių bendrovių pagamintam ir pirmam nepriklausomam pirkėjui Sąjungoje parduodamam amonio nitratui.

               (3)

               Tuo pačiu Sprendimu Komisija taip pat priėmė Ukrainos akcinės bendrovės (angl. Open Joint Stock Company, OJSC) „Azot Cherkassy“ įsipareigojimą. Importuojamam Ukrainos kilmės amonio nitratui nustatytos priemonės baigė galioti 2012 m. birželio 17 d. (7), taigi tą pačią dieną baigė galioti ir minėtas įsipareigojimas.

               (4)

               Tuo pačiu Sprendimu Komisija taip pat priėmė „EuroChem“ grupės įsipareigojimą. Sprendimu 2012/629/ES (8) Komisija atšaukė priimtą „EuroChem“ grupės pasiūlytą įsipareigojimą, nes jo nebuvo įmanoma įgyvendinti.

               (5)

               „Acron“ įsipareigojimas pagrįstas trimis elementais: 1) minimalių kainų indeksavimu pagal viešą tarptautinį kotiravimą, 2) didžiausiu leidžiamu kiekiu ir 3) įsipareigojimu neparduoti produktų, dėl kurių prisiimtas įsipareigojimas, tiems patiems Europos Sąjungos pirkėjams, kuriems bendrovė parduoda kitus produktus, išskyrus tam tikrus kitus produktus, kuriems taikomas „Acron“ įsipareigojimas taikyti konkretų kainų režimą.

               (6)

               Kaip nurodyta Sprendimo 2008/577/EB 14 konstatuojamojoje dalyje, prisiimant įsipareigojimą „Acron“ pardavimo struktūra buvo tokia, kad, Komisijos nuomone, įsipareigojimo vengimo rizika buvo nedidelė.

         B.   PASIKEITUSIOS APLINKYBĖS

      „Acron“ verslo santykiai

               (7)

               2012 m. gegužės mėn. „Acron“ informavo Komisiją apie ketinimą įsigyti Sąjungos cheminių produktų bendrovės akcijų paketą. 2012 m. rugpjūčio mėn. „Acron“ informavo Komisiją, kad pasikeitė jos organizacinė struktūra, t. y. ji įsigijo šios Sąjungos cheminių produktų bendrovės mažumos akcijų paketą, ir nurodė, kad šis organizacinis pokytis neturi įtakos bendrovės įsipareigojimo įgyvendinimui. Įvertinusi „Acron“ pateiktus įrodymus Komisija iš pradžių nemanė, kad šis „Acron“ organizacinės struktūros pokytis turėjo įtakos įsipareigojimui. Tačiau Komisijos šiuo metu turimi naujausi duomenys rodo, kad iš pradžių informuodama Komisiją apie struktūros pokytį „Acron“ pateikė neišsamią informaciją. Visų pirma, Komisijai nebuvo pranešta, kad šis Sąjungos gamintojas gamina ir parduoda ne tik cheminius produktus, bet ir trąšas, įskaitant amonio nitratą. Be to, Komisijos šiuo metu turimi duomenys taip pat rodo, kad po 2012 m. rugpjūčio mėn. pranešimo Komisijai „Acron“ akcijų paketas dar labiau padidėjo.

      Pirminis vertinimas

               (8)

               Komisija ištyrė jos turimais duomenimis daromą poveikį ir mano, kad atsiranda didelė kryžminio kompensavimo rizika. Iš tiesų, jei Sąjungos trąšų gamybos ir pardavimo įmonė, kurios akcijų įsigijo „Acron“, parduoda kokius nors savo produktus tiems patiems pirkėjams kaip ir „Acron“, tokių sandorių kainos gali būti nustatytos taip, kad būtų kompensuota minimali importo kaina, kuri taikoma pagal įsipareigojimą. Tačiau vykdant stebėseną tokio kompensavimo nebūtų įmanoma nustatyti, nes daugumos produktų, gaminamų trąšų gamybos ir pardavimo įmonės, kurios akcijų įsigijo „Acron“, kainų nustatymo struktūra neskelbiama jokiame viešai prieinamame šaltinyje. Taigi, nėra galimybių įvertinti, ar pirkėjų sumokėtos kainos atitinka produktų vertę, arba atsižvelgti į galimas nuolaidas, skirtas kompensuoti sandorius, kuriems taikomas įsipareigojimas, pagal kurį turi būti taikoma minimali importo kaina. Taigi, įsipareigojimo stebėsena būtų netikslinga ir neįgyvendinama.

               (9)

               Komisija atitinkamai informavo „Acron“ ir pranešė, kad, atsižvelgiant į 7 ir 8 konstatuojamosiose dalyse aprašytas aplinkybes, ji mano, kad įsipareigojimas turėtų būti atšauktas. „Acron“ buvo suteikta galimybė pateikti pastabų.

         C.   RAŠYTINĖ INFORMACIJA IR KLAUSYMAS

               (10)

               „Acron“ pateikė rašytinės informacijos ir jai buvo suteikta galimybė būti išklausytai. Atsakydama į informacijos atskleidimo dokumentą „Acron“ pakartojo argumentus, kuriuos ji pateikė, kai jai pirmą kartą pranešta, kad Sąjungos trąšų gamintojo akcijų įsigijimas neatitinka jos įsipareigojimo. Į šiuos argumentus atsakyta informacijos atskleidimo dokumente ir šiame reglamente.

               (11)

               Kelios šalys pateikė Komisijai rašytinės informacijos, kurioje pritarė „Acron“ pozicijai (tačiau joms nebuvo skirtas Komisijos informacijos atskleidimo dokumentas ir jų nebuvo prašoma pateikti pastabų). Šios šalys teigė, kad jos nebuvo susijusios su „Acron“ kryžminiu kompensavimu. Tačiau tokie teiginiai savaime nesumažina kryžminio kompensavimo rizikos. Bet kuriuo atveju, pagal Komisijos nusistovėjusią tvarką įsipareigojimai nėra priimami, jei yra didelė kryžminio kompensavimo rizika, nepriklausomai nuo to, ar kryžminis kompensavimas iš tiesų vyko.

               (12)

               „Acron“ teigė, kad elgėsi sąžiningai, kai pagal susijusios šalies apibrėžtį ir įsipareigojimo 5.14 nuostatą ji pranešė Komisijai apie tam tikrus jos organizacinės struktūros pokyčius.

               (13)

               Be to, „Acron“ teigė, kad ji turi būti vertinama kaip finansinis investuotojas į Sąjungos bendrovę ir kad įsigytos akcijos „Acron“ suteikė tik ribotas įstatymais numatytas teises priimti sprendimus, todėl „Acron“ nesuteikiama Sąjungos įmonės kontrolė, kaip apibrėžta Europos konkurencijos teisėje.

               (14)

               „Acron“ pabrėžė, kad Sąjungos teisė ir nacionaliniai konkurencijos teisės aktai neleidžia keistis neskelbtina komercine informacija arba koordinuoti pardavimą su konkurentais Sąjungoje ar kitur, o bet kokiam kryžminiam kompensavimui tai būtų būtina.

               (15)

               Komisija mano, kad „Acron“ argumentai turėtų būti atmesti dėl šių priežasčių.

               (16)

               Pirma, „Acron“ pasiūlytame įsipareigojime įtraukta susijusios šalies apibrėžtis. Kaip nurodyta įsipareigojimo 1 nuostatoje, pakanka įsigyti 5 % arba daugiau kitos bendrovės akcijų, kad bendrovė būtų laikoma susijusia šalimi; į šį kriterijų turėtų būti atsižvelgiama vertinant įsipareigojimo stebimumą ir įgyvendinamumą.

               (17)

               Be to, Komisija dar kartą primena 8 konstatuojamojoje dalyje nurodytas kryžminio kompensavimo problemas. Taip pat negalima paneigti, kad Sąjungos susijusio gamintojo pardavimas gali turėti įtakos kai kurioms siūlomoms kainoms (kuriomis grindžiamas įsipareigojimo kainos indeksavimo mechanizmas).

               (18)

               „Acron“ pati pripažino, kad Sąjungos gamintojo akcijų įsigijimas sukuria kryžminio kompensavimo rizikos egzistavimo prezumpciją, nors ir ginčijamą. Tiek nacionaliniais, tiek Sąjungos konkurencijos teisės aktais pagrįsti argumentai, kad teoriškai „Acron“ tokia veikla nenaudinga, nėra susiję su įsipareigojimo stebimumo ir įgyvendinamumo vertinimu. Iš tiesų, tokie argumentai savaime nesumažina kryžminio kompensavimo rizikos.

               (19)

               „Acron“ teigė, kad nei jai pačiai, nei susijusiam Sąjungos gamintojui kryžminis kompensavimas komerciniu požiūriu nėra naudingas. Šis teiginys savaime nesumažina kryžminio kompensavimo rizikos, ypač todėl, kad naudingumas komerciniu požiūriu negali būti abstrakčiai vertinamas. Be to, remiantis Komisijos vertinimu, negalima atmesti kryžminio kompensavimo paskatos, nes tiek susijęs Sąjungos gamintojas, tiek „Acron“ galimai tiems patiems pirkėjams Sąjungoje parduoda ne tik amonio nitratą, bet ir kitus produktus. Tokio pardavimo Sąjungoje būtų neįmanoma nustatyti. Šiuo atžvilgiu verta pažymėti, kad „Acron“ ir susijusio Sąjungos gamintojo bendrovių grupių struktūra sudėtinga. Todėl dėl amonio nitrato arba kitų produktų pardavimo tiems patiems pirkėjams egzistuoja didelė kryžminio kompensavimo rizika.

               (20)

               Antra, Sąjungoje įsikūrusio gamintojo veiklos negalima stebėti, nes jis negali būti įsipareigojimo šalimi; pagal pagrindinio reglamento 8 straipsnį įsipareigojimo pasiūlymą gali teikti tik eksportuotojai.

               (21)

               Trečia, net jei Sąjungos gamintojas galėtų būti įsipareigojimo šalimi, quod non, tokio įsipareigojimo stebėsena būtų neįgyvendinama, kaip nurodyta 8 ir 19 konstatuojamosiose dalyse.

               (22)

               Todėl, remdamasi turimais duomenimis, Komisija priėjo prie išvados, kad pasikeitus „Acron“ organizacinei struktūrai atsiranda didelė kryžminio kompensavimo rizika, todėl „Acron“ įsipareigojimas tampa neįgyvendinamas ir turėtų būti atšauktas.

               (23)

               Galiausiai „Acron“ pasiūlė įgyvendinti papildomą su įsipareigojimu susijusį stebėsenos mechanizmą. Konkrečiai, bendrovė pasiūlė reguliariai teikti Komisijai auditorių patikrintą dviejų bendrovių grupių tarpusavio pinigų srautų ataskaitą. Tačiau dėl šio naujo mechanizmo įsipareigojimo stebėsena taptų dar sudėtingesnė ir labiau apsunkinanti, o nustatyta kryžminio kompensavimo rizika ir problemos nesumažėtų.

               (24)

               Dėl nė vieno iš „Acron“ pateiktų argumentų nekeičiamas Komisijos vertinimas, kad įsipareigojimo stebėsena tapo neįgyvendinama.

         D.   SPRENDIMO 2008/577/EB PANAIKINIMAS

               (25)

               Pagal pagrindinio reglamento 8 straipsnio 9 dalį ir atitinkamas įsipareigojimo sąlygas, kuriomis Komisijai suteikiami įgaliojimai vienašališkai atšaukti įsipareigojimą, Komisija nusprendė, kad „Acron“ pasiūlytas ir priimtas įsipareigojimas turėtų būti atšauktas, o Komisijos sprendimas 2008/577/EB turėtų būti panaikintas. Atitinkamai, Komisijos įgyvendinimo reglamentu (ES) Nr. 999/2014 nustatytas galutinis antidempingo muitas turėtų būti taikomas „Acron“ pagamintam importuojamam nagrinėjamajam produktui (papildomas TARIC kodas A532),

         PRIĖMĖ ŠĮ REGLAMENTĄ:
   1 straipsnis
   Priimtas kontroliuojančiosios bendrovės „Acron“ narių, bendrovių „JSC Acron“ (Didysis Naugardas, Rusija) ir „JSC Dorogobuzh“ (Dorogobužas, Rusija) įsipareigojimas dėl importuojamojo šių bendrovių pagaminto amonio nitrato, kuris parduodamas pirmam nepriklausomam pirkėjui Sąjungoje (papildomas TARIC kodas A532), atšaukiamas.
   2 straipsnis
   Sprendimas 2008/577/EB panaikinamas.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. kovo 21 d.

            Komisijos vardu

            Pirmininkas

         Jean-Claude JUNCKER

      (1)  OL L 343, 2009 12 22, p. 51.

      (2)  OL L 198, 1995 8 23, p. 1.

      (3)  OL L 102, 2002 4 18, p. 1.

      (4)  OL L 185, 2008 7 12, p. 1.

      (5)  OL L 280, 2014 9 24, p. 19.

      (6)  OL L 185, 2008 7 12, p. 43.

      (7)  OL C 171, 2012 6 16, p. 25.

      (8)  OL L 277, 2012 10 11, p. 8.